cyanic-selkie/wikianc huggingface dataset:
अलास्डेयर इवांस
एलेस्डेयर कैंपबेल इवांस (जन्म 12 जनवरी 1989) एक अंग्रेजी में जन्मे स्कॉटिश क्रिकेटर हैं। इवांस दाएं हाथ के बल्लेबाज हैं जो दाएं हाथ से मध्यम तेज गेंदबाजी करते हैं।  उनका जन्म केंट के पेम्बरी में हुआ था। उन्होंने अपनी कॉलेज की पढ़ाई के दौरान कॉलेज की क्रिकेट टीम में स्थान प्राप्त किया था। अगस्त 2009 में, इवांस ने 2009-(10) के आईसीसी इंटरकांटिनेंटल कप में स्कॉटलैंड की तरफ से आयरलैंड के खिलाफ मैच खेला। 2010 में, उन्होंने भारत A के खिलाफ स्कॉटलैंड के लिए लिस्ट A मैच खेला, जिसे स्कॉटलैंड 152 रन से हार गया। 2011 में, उन्होंने स्कॉटलैंड की तरफ से नीदरलैंड के खिलाफ  2011-(13) के आईसीसी इंटरकांटिनेंटल कप में श्रेष्ठ प्रदशन किया था। उन्होंने 18 जून 2015 को, आयरलैंड के खिलाफ ट्वेंटी-20 मैच खेल कर अंतरराष्ट्रीय क्रिकेट में प्रवेश किया। दिसंबर 2017 में, वह 2015-17 आईसीसी वर्ल्ड क्रिकेट लीग चैम्पियनशिप में संयुक्त तौर पर 12 मैचों में 24 विकेट वाले गेंदबाज के रूप में उभरे। सितंबर 2019 में, उन्हें संयुक्त अरब अमीरात में हुवे 2019 आईसीसी T20 वर्ल्ड कप क्वालीफायर टूर्नामेंट के लिए स्कॉटलैंड की टीम में नामित किया गया था। मई 2021 में, नीदरलैंड के खिलाफ मैच के दौरान, इवांस ने एकदिवसीय मैच में पहली बार पांच विकेट लिऐ। सितंबर 2021 में, इवांस को 2021 आईसीसी पुरुष T20 वर्ल्ड कप के लिए स्कॉटलैंड की अस्थाई टीम में नामित किया गया था।
चमराजेन्द्र वोडेयार
चामराजेंद्र ओडियार (1863–94) मैसूर राज्य के अंतिम हिंदू राजा कारुगहल्ली वंशीय चामराज के पौत्र थे। महाराज कृष्णराज ने उन्हें गोद लिया था। यशस्वी पिता की २७ मार्च १८६८ की मृत्यु के उपरांत जब तक वे १८ वर्ष के पूर्ण वयस्क नहीं हो गए तब तक अंग्रेजों ने उनके नाम से शासन किया।
महाराज स्वयं बड़े ही दूरदर्शी, न्यायप्रिय, उदार, निरभिमानी, मर्यादित तथा कुशल शासक थे। कलाकौशल तथा संगीत से विशेष प्रेम था। शासनप्रबंध भी उन्होंने बड़ी निपुणता से किया। उनके पूर्व मैसूर राज्य में भीषण अकाल पड़ चुका था। परंतु मितव्ययता और किसानों को विशेष रूप से उत्साहित कर उन्होंने अन्नसंकट दूर किया। शिक्षा में महाराज की विशेष अभिरुचि थी। बालकों की ही नहीं, बालिकाओं की शिक्षा की भी अधिक उन्नति हुई। आश्चर्य और गर्व की बात है कि भारतीय राज्यों में सबसे पहले उन्होंने ही मैसूर में प्रतिनिधि शासन की नीवं डाली। उन्होंने जिस विधानसभा की स्थापना की उसकी संख्या बढ़ती ही रही।
अपने शासनकाल के अंतिम दिनों में स्वामी विवेकानंद को अमरीका भेजने का व्यय देकर; अपने को बड़ा ही लोकप्रिय शासक बना लिया था। अत: स्वामीजी ने विदेश जाकर हिंदू धर्म की जो इतनी प्रतिष्ठा जमाई उसमें उनका योगदान कम नहीं था। प्रसन्न हाकर स्वामी जी ने उनको तथा उनके परिवार को आशीर्वाद दिए थे। आशीर्वाद का वह पत्र बड़े महत्व का है। खेद है कि ऐसे लोकप्रिय शासक डिपथीरिया के भयानक रोग से ग्रस्त हो १८९४ ई. में चल बसे।
इंटरनेशनल लीग टी20
इंटरनेशनल लीग टी20 (आईएलटी20) संयुक्त अरब अमीरात में खेला जाने वाला एक 20-20 क्रिकेट टूर्नामेंट है। यह टूर्नामेंट अमीरात क्रिकेट बोर्ड द्वारा स्वीकृत है। पहला टूर्नामेंट मूल रूप से जनवरी और फरवरी 2022 के दौरान होने वाला था, लेकिन इसे जनवरी 2023 से आयोजित करने के लिए पुनर्निर्धारित किया गया, जिसमें छह टीमें प्रतिस्पर्धा में शामिल होेंगी। इस लीग को जून 2022 में औपचारिक रूप से इंटरनेशनल लीग टी20 नाम दिया गया साथ ही पहले सत्र में होने वाली प्रतियोगिता की तारीखों की भी पुष्टि की गई। शाहरुख ख़ान ने आईएलटी20 के पहले 2023 संस्करण के लिए एक प्रस्तुति का उद्घाटन किया।
अवलोकन
इंटरनेशनल लीग टी20 (आईएलटी20) संयुक्त अरब अमीरात में एक पेशेवर ट्वेंटी20 क्रिकेट लीग है। लीग की स्थापना 2022 में हुई थी और इसे अमीरात क्रिकेट बोर्ड (ईसीबी) द्वारा मंजूरी दी गई है। इंटरनेशनल लीग टी20 का उद्घाटन सत्र 13 जनवरी से 12 फरवरी 2023 तक हुआ, जिसमें छह टीमों ने प्रतिस्पर्धा की। इंटरनेशनल लीग टी20 डबल राउंड-रॉबिन प्रारूप में खेला जाता है, जिसमें प्रत्येक टीम एक-दूसरे के साथ दो बार खेलती है। नियमित सत्र के अंत में शीर्ष चार टीमें प्लेऑफ़ के लिए क्वालीफ़ाई करती हैं। "प्लेऑफ़ फाइनल मुकाबले से पहले का दौर होता है, जहाँ तीन स्तर पर मुकाबले होते हैं- क्वालीफ़ायर 1, एलिमिनेटर और क्वालीफायर 2।"
पोलैंड का महावाणिज्य दूतावास, मुंबई
मुंबई में पोलैंड गणराज्य का महावाणिज्य दूतावास, भारत मे पोलैंड के कांसुलर मिशन मे से है। वर्तमाम महावाणिज्य राज दूत डैमियान ईरज़िक हैं।
एमा
एमा,  यह जेन ऑस्टेन द्वारा लिखित रोमांस के ग़लत अर्थों से पैदा होने वाले संकटों के बारे में एक उपन्यास है। यह उपन्यास दिसंबर 1815 में पहले-पहल प्रकाशित किया गया था। अपने अन्य उपन्यासों की ही तरह, इस उपन्यास में भी ऑस्टेन इंग्लॅण्ड के जोर्जियन-रीजेंसी में रहनेवाली कुलीन महिलाओं के जीवन की मुश्किलों और चिंताओं का अन्वेषण करतीं हैं; साथ ही वे अपने पात्रों के ज़रिये एक सजीव 'शिष्टाचार-प्रहसन' ('comedy of manners') भी प्रस्तुत करतीं हैं।
उपन्यास शुरू करने से पहले ऑस्टेन ने लिखा, "में एक ऐसी नायिका चुनने वाली हूं जिसे कोई और नहीं बल्कि में खुद सबसे ज़्यादा पसंद करूंगी." पहले ही वाक्य में उन्होंने शीर्षक पात्र को "सुन्दर, चतुर और रईस एमा वुडहाउस" के नाम से परिचय कराया. वैसे एमा काफ़ी बिगडैल और गुस्ताख़ लड़की है जो 'मैचमेकिंग' (वर-वधु के जोड़े खोज निकालने) में अपने आप को बहुत ज़्यादा सक्षम समझती है; और अन्य लोगों की ज़िन्दगी में दखल देने से आने वाली मुसीबतों को अनदेखा करती है, साथ ही अकसर दूसरों के कामों का ग़लत मतलब निकालती है।
पोलैंड का महावाणिज्य दूतावास, मुंबई
क्षेत्राधिकार
ये महावाणिज्य दूतावास भारत के पश्चिमी और दक्षिण क्षेत्रों को सेवाएं देता है।
एमा
प्रमुख पात्र
जॉर्ज नाय्ट्ले, लगभग 37 - 38 वर्ष के हैं। वे एमा के करीबी दोस्त हैं और उसके एकमात्र आलोचक भी, हालांकि उनके मन में उसके लिए गहरा स्नेह भी है। मि. नाय्ट्ले पड़ोस के डौनवेल एस्टेट, जिसमें विशाल ज़मीन और एक खेत शामिल है, के मालिक हैं। वे एमा की बड़ी बहन इसाबेला के पति मि. जॉन नाय्ट्ले के बड़े भाई हैं। मि. नाय्ट्ले एमा से बहुत नाराज़ होते हैं चूंकि वह हैरियेट को मि. मार्टिन के प्रस्ताव को ठुकराने के लिए राज़ी करती है यह सोचकर कि इसी में हैरियेट का फ़ायदा होगा। वे एमा को चेतावनी देते हैं कि वह हैरियेट और मि. एल्टन की शादी करवाने का ख़याल छोड़ दे, चूंकि उनका अनुमान सही है कि मि.एल्टन अपने खुद के बारे में उच्च राय रखते हैं। उन्हें फ्रैंक चर्चिल और उसके इरादों पर शक़ होता है, हालांकि उनके शक़ की बुनियाद का मुख्य कारण है नवयुवक की ईर्ष्या, लेकिन उनका सहज-बोध सही साबित होता है जब यह बात सामने आती है कि फ्रैंक चर्चिल जैसा दिखता है वैसा है नहीं।
'''मि. फ्रैंक चर्चिल,''' मि. वेस्टन की पिछली शादी से हुए उनके सुपुत्र हैं, एक मिलनसार और होशियार नौजवान जिसे सिवाय मि. नाय्ट्ले के बाकी सभी पसंद करते हैं। मि. नाय्ट्ले उसे बहुत नासमझ मानते हैं हालांकि उनकी इस राय का कारण है फ्रैंक के प्रति उनकी ईर्ष्या, क्योंकि फ्रैंक एमा का आशिक बनकर उसका 'पीछा' किया करता था। मां की मृत्यु के बाद, फ्रैंक का लालन-पालन किया उसके रईस मामा-मामी ने और उन्हीं के नाम को उसने अपना उपनाम बनाया। फ्रैंक को नाच-गाना बहुत पसंद है और वह जीवन का पूरा-पूरा आनंद लेने में विश्वास रखता है। फ्रैंक भले ही एक लापरवाह व्यक्ति लगता है, लेकिन ऑस्टेन के अन्य उपन्यास जैसे - 'प्राइड एंड प्रेजुडिस' (Pride and Prejudice) के मि. विक्हैम या 'सेन्स एंड सेन्सिबिलिटी' (Sense and Sensibility) के विलोबी जैसे खलनायक पात्रों से कहीं कम चरित्रहीन है।
जेन फेरफैक्स, एक अनाथ लड़की है और उसके परिवार में हैं केवल उसकी बुआ, मिस बेट्स और दादी, मिसेज़ बेट्स. वह एक बहुत ही सुन्दर, सुशील, होनहार और सुरुचिसम्पन्न महिला के रूप में जानी जाती है, उसने उच्च शिक्षा पाई है और गाना गाने तथा पियानो बजाने में उसकी प्रतिभा असाधारण है, वास्तव में यही एकमात्र व्यक्ति है जिससे एमा ईर्ष्या करती है। पर उसका दुर्भाग्य है कि उसके पास कोई ख़ास धन-संपत्ति नहीं है अत: न चाहते हुए भी उसे गवर्नेस की नौकरी करनी पड़ती है।
हैरियेट स्मिथ, एमा की सहेली, जो बहुत ही सुन्दर है पर भोली व नादान है और बड़ी आसानी से दूस्ररों की बातों में आ जाती है, खासकर एमा की। उसने पास ही के एक स्कूल में शिक्षा पाई है। शुरुआत में तो उसे अज्ञात माता पिता की नाजायज़ बेटी बताया गया है, लेकिन आख़री अध्याय में इस बात का ख़ुलासा होता है कि दरअसल वह एक काफ़ी अच्छे-खासे, धनवान पर "असभ्य" व्यापारी की बेटी है। उपन्यास के शुरुआत में ही एमा हैरियेट को अपनी देख-रेख में रखती है और हैरियेट एमा के मैचमेकिंग के गुमराह प्रयासों का निशाना बनती है। शुरू-शुरू में हैरियेट किसान रॉबर्ट मार्टिन के शादी के प्रस्ताव को नकार देती है क्योंकि एमा का मानना है कि मार्टिन हैरियेट से नीचे दर्जे का है, हालांकि हैरियेट के अपने पूर्वज या खानदान का कोई अता-पता नहीं है। फिर धीरे-धीरे वह मि. नाय्ट्ले से गहरा प्यार करने लगती है, जिससे एमा को अपनी भावनाओं का एहसास होने लगता है। आख़िरकार, हैरियेट और मि. मार्टिन, एमा की दखलंदाज़ी के बावजूद शादी कर लेते हैं।
फिलिप एल्टन, एक ख़ूबसूरत, शिष्ट व सुशील और महत्त्वाकांक्षी युवा पुरोहित है। एमा चाहती है कि वह हैरियेट से शादी करे, पर वह एमा से शादी करना चाहते हैं। एमा द्वारा ठुकराए जाने के बाद, मि. एल्टन जल्द ही एक अन्य महिला से शादी करके अपने स्वार्थी स्वभाव का प्रदर्शन करते हैं।
अगस्टा एल्टन, पहले मिस हॉकिन्स, मि. एल्टन की अमीर लेकिन अप्रिय पत्नी है। वह बहुत ही घमंडी, दबंग और मिथ्याभिमानी औरत है जो हमेशा सभी का ध्यान अपनी ओर आकर्षित करना चाहती है, साधारणतया एमा और उसके दोस्त अगस्टा से नफ़रत करते हैं। वह जेन का साथ निभाती है जिससे जेन दूसरों की सहानुभूति का पात्र बनती है।
मिसेज़ ऐन वेस्टन, पहले मिस टेलर, सोलह सालों तक एमा की गवर्नेस रहीं थीं और प्रथम अध्याय में ही मि. वेस्टन से अपनी शादी के बाद भी उसकी सबसे क़रीबी और विश्वसनीय दोस्त है। वह बहुत ही समझदार औरत है जिसे एमा से बहुत लगाव है। मिसेज़ वेस्टन अपने पूर्व स्वामी के लिए किराए की मां का काम करतीं हैं और, कभी-कभार, संयम और तर्क की वाणी का काम।
मिस बेट्स, एक स्नेहमयी, बातूनी और कुंवारी लड़की है जिसकी मां, मिसेज़ बेट्स, मि. वुडहाउस की दोस्त हैं। उनकी काबिल भतीजी, जेन फेरफैक्स, उनकी जीवन-ज्योति है। एक दिन जब वह देश में घूमने निकलती हैं तो एमा जानबूझकर उसके थका देने वाले मोटापे की ओर संकेत करके उसे अपमानित करती है। बाद में, मि.नाय्ट्ले एमा को बुरी तरह डांटते हैं। तब एमा शर्मिंदा होकर अपनी ग़लती सुधारने की कोशिश करती है।
हेनरी वुडहाउस, एमा के पिता हैं, जिन्हें हमेशा अपने स्वास्थ्य और सुख-सुविधा की चिंता रहती है, यहाँ तक कि वे न तो खुद के मामले में कोई गड़बड़ी होने देते हैं, न ही अपने दोस्तों के स्वास्थ्य व सुख-सुविधा के मामले में. उनका मानना है कि ऐसी कई सारी चीज़ें हैं जो सेहत के लिए हानिकारक हैं। अकसर औरों को उनसे मिल-जुलकर रहने में बहुत मुश्किल होती है क्योंकि वे हमेशा छोटी-छोटी बातों से परेशान हो जाते हैं और बात का बतंगड़ बना देते हैं और समझते हैं कि और लोग भी वैसे ही परेशान होते होंगे, यहाँ तक कि वे अपने मेहमानों को भी समृद्ध खाना परोसने से मना करते हैं। वे अफ़सोस जताते हैं कि "बेचारी इसाबेला" और खासकर "बेचारी मिस टेलर" की शादी हो चुकी है और वो उनसे दूर जा चुकीं हैं, चूंकि वे खुद उनके दूर होने से दु:खी हैं, तो समझते हैं कि वो दोनों भी दु:खी ही होंगी.
इसाबेला वुडहाउस एमा की बड़ी बहन है और हेनरी की बेटी. उसकी शादी जॉन नाय्ट्ले से हुई है और वह अपना अधिकांश समय घर रह कर अपने दो बेटों, हेनरी और नन्हे जॉन के लालन-पालन में बिताती है।
जॉन नाय्ट्ले इसाबेला के पति हैं और जॉर्ज के छोटे भाई. जेन फेरफैक्स से उनकी पुरानी जान-पहचान है। वे अपने परिवार की छुट्टियां बिताने और सैर-सपाटे की इच्छाओं को भली-भांति पूरा करते हैं, हालांकि खुद उन्हें घर पर ही रहना ज़्यादा पसंद है, ख़ासकर अगर मौसम अच्छा न हो तब.
समीक्षा और विषय
एमा वुडहाउस ऑस्टेन की पहली हिरोइन है जिसे पैसों की कोई चिंता नहीं और इसका ज़िक्र वह भोली-भाली मिस स्मिथ से करती है कि इसीलिये उसे शादी करने में भी कोई दिलचस्पी नहीं है। यह बात ऑस्टेन के अन्य उपन्यासों से हटकर है, क्योंकि उनकी अन्य कहानियों में अकसर शादी और आर्थिक सुरक्षा महत्त्वपूर्ण विषय रहे हैं। एमा के पास पर्याप्त धन-संपत्ति होने की बात इस उपन्यास को, ऑस्टेन के सेन्स एंड सेन्सिबिलिटी' (Sense and Sensibility) और प्राइड एंड प्रेजुडिस' (Pride and Prejudice) जैसे उपन्यासों की तुलना में, काफ़ी हल्का-फुल्का बना देती है। इसके विपरीत में, जेन फेरफैक्स का भविष्य कुछ धुंधला नज़र आता है।
ऑस्टेन की अन्य हीरोइनों की तरह, एमा पर रोमांटिक आकर्षण का कोई असर नहीं पड़ता. सही आदमी के साथ घर बसाने से पहले ग़लत व्यक्ति की ओर आकर्षित होने वाली मैरियन डैशवुड की तरह, एमा अपनी ज़िन्दगी में आने वाले मर्दों में कोई रोमांटिक दिलचस्पी नहीं दिखाती. वह सचमुच हैरान रह जाती है (और कुछ हद तक परेशान भी) जब मि. एल्टन उस पर अपने प्यार का इज़हार करते हैं - बिलकुल वैसे ही जैसे एलिजाबेथ बेनेट की सनकी प्रतिक्रिया होती है चापलूस मि. कॉलिन्स के प्रति. फ्रैंक चर्चिल के प्रति उसकी चाहत, सही मायने में रोमांटिक प्यार की लालसा नहीं बल्कि जीवन में एक छोटे से रोचकमय दौर की तरस दर्शाता है। गौर करने वाली बात है कि एमा, हैरियेट स्मिथ और रॉबर्ट मार्टिन के बीच पनपते प्यार को पहचान नहीं पाती और भावी जीवन साथी को सिर्फ़ धन-दौलत और सामाजिक महत्त्वाकांक्षाओं के आधार पर आंकती है। जब हैरियेट स्मिथ मि. नाय्ट्ले के प्रति अपनी भावनाएं प्रकट करती है तब जाकर एमा को मि. नाय्ट्ले के प्रति अपनी खुद की भावनाओं का एहसास होता है।
हालांकि एमा ऑस्टेन की अन्य हिरोइनों से इन दो बातों में अलग है, पर एक बात में एलिज़ाबेथ बेनेट और ऍन एलियट से मिलती-जुलती है कि वह एक होशियार और समझदार महिला है जिसके पास करने के लिए न कोई काम-धाम है और न ही वह अपनी दिनचर्या या अपनी जगह बदलने की क्षमता रखती है। हालांकि उसे परिवार का स्नेह प्राप्त है और आर्थिक सुरक्षा भी, फिर भी एमा की रोज़मर्रा की ज़िन्दगी सचमुच बड़ी नीरस और उबाऊ है; उपन्यास के शुरू में, उसका कोई साथी नहीं है जो उसकी हमउम्र का हो। मैचमेकिंग में अकुशलता के बावजूद, उस पर जो धुन सवार है वो एक रईस महिला की ज़िन्दगी के संकीर्ण दायरे के खिलाफ एक मौन-विरोध का प्रतीक है, ख़ासकर जब महिला एकाकी और निःसंतान हो।
फिल्म और टेलिविज़न रूपांतर
एमा - इसके अनेक रूपांतर किये गए हैं।
निगमनात्मक विधि
बाहर से देखने पर निगमनात्मक तथा आगमनात्मक विधियाँ विपरीत दिशाओं में हैं, किंतु अंदर से वे वैज्ञानिक ज्ञान की सारी प्रणाली के द्रुत विकास को बढ़ावा देनेवाले एक गहन द्वंद्वात्मक एकत्व (dialectical unity) की रचना करती हैं। इसके साथ ही आगमनात्मक पद्धति की सीमाओं को, उनके परिणामस्वरूप प्राप्त ज्ञान की समस्यामूलक प्रकृति को भी ध्यान में रखना चाहिये।
आगमन विधि की ख़ामी यह है कि यह अध्ययनाधीन वस्तु के विकास की प्रक्रिया को ध्यान में नहीं रख सकती है, जबकि निगमन विचाराधीन वस्तु के रूपांतरण की ऐतिहासिक अवस्थाओं के अनुसार संरचित होता है। इसी तरह निगमनात्मक पद्धति की भी अपनी कमजोरियां है कि वह बुनियादी सामान्य आधारिकाओं की कुल तादाद तथा उन आधारिकाओं की सत्यता को प्रमाणित करने की अक्षमता से सीमित होता है।
संज्ञान की वास्तविक प्रक्रिया में आगमन और निगमन की एकता होती है। यह एकता इन दोनों पद्धतियों के फ़ायदों को इस्तेमाल करना संभव बना देती है, इससे एक की ख़ामी का असर दूसरी के गुण से दूर हो जाता है। आगमन, निगमन से अनिवार्यतः संपूरित ( supplemented ) होता है और उसमें निगमन के तत्व शामिल होते हैं। यह विचाराधीन वस्तुओं में एक समान लक्षणों को सही-सही दर्शाने तक ही सीमित नहीं होता, बल्कि उनके बीच से मूलभूत तत्वों को अलग करता है तथा उनके पारस्परिक संयोजनों व संबंधों को प्रकट करता है, जो निगमन के कुछ तत्वों के बिना असंभव है। दूसरी तरफ़, निगमन को प्रारंभिक आधारिकाओं की सच्चाई तथा तर्क-संगति को ध्यान में रखे बिना तर्कणा की प्रणाली में परिणत नहीं किया जा सकता, जो  एक ऐसी चीज़ है, जिसे आगमन के तत्वों को शामिल करके सुनिश्चित बनाया जाता है।
आगमन और निगमन की पद्धतियों के उपयोग की आवश्यकता वहां पर होती है, जहां प्राप्त सूचना के आधार पर अनुमान लगाकर ज्ञान हासिल किया जाता है। इन पद्धतियों के उपयोग में पारंगत होने से, एक ओर तो, वास्तविकता के तथ्यों तथा घटनाओं के दैनिक व्यावहारिक कार्यों के सामान्यीकरणमें दूसरी ओर, सामान्य कार्यों और प्रस्थापनाओं के आधार पर व्यावहारिक समस्याओं के ठोस समाधान पाने में मदद मिलती है।
शिक्षाशास्त्रीय आगमन व निगमन की विधियों के कुशल उपयोग से शिक्षा तथा काम में बहुत व्यावहारिक सहायता मिलती है। आगमन और निगमन का शिक्षाशास्त्रीय उपयोग अनुमानित ज्ञान हासिल करने की तदनुरूप पद्धतियों से इस बात में भिन्न है कि इसका लक्ष्य आधारिकाओं से निष्कर्ष निकालना नहीं, बल्कि ज्ञान की एक इकाई से दूसरी में जाना, विविध संकल्पनाओं ( concepts ) और प्रस्थापनाओं ( propositions ) को प्रकट करना होता है। अध्ययन की हुई सामग्री को व्यवस्थित करने में उसे आगमनात्मक ढंग से भी पेश किया जा सकता है और निगमनात्मक ढंग से भी। यदि वह सामग्री अलग-अलग तथ्यों से सामान्य प्रस्थापनाओं की ओर संक्रमण के रूप में व्यवस्थित व प्रस्तुत की गयी है, तो प्रयुक्त पद्धति आगमनात्मक है, और अगर समस्या का प्रस्तुतीकरण सामान्य प्रस्थापनाओं से प्रारंभ होता है और बाद में अलग-अलग तथ्यों की ओर संक्रमण किया गया है, तो प्रयुक्त पद्धति निगमनात्मक है।
लगभग सभी समस्याओं को आगमनात्मक और निगमनात्मक, दोनों ही तरीक़ों से पेश किया जा सकता है। पद्धति का चुनाव सामान्यतः प्रस्तुतिकरण के लक्ष्यों, स्वयं समस्या की विशिष्टताओं और उन लोगों की विशेषताओं के अनुसार किया जाता है, जिनके सामने वह समस्या पेश की जानी है। समस्या को पेश करने की एक सुप्रचलित, आसानी से समझ में आनेवाली विधि आगमन की सहायता से उपलब्ध होती है, जबकि पेश की जानेवाली प्रस्थापनाओं के परिशुद्ध प्रमाण के लिए निगमन की आवश्यकता होती है। द्वंद्वात्मक भौतिकवाद के अध्ययन में इन दोनों पद्धतियों का इस्तेमाल होना चाहिये, प्रत्येक विषय में वरीयता ( preference ) उसे देनी चाहिये, जो शिक्षार्थी को समस्या की अंतर्वस्तु ( content ) को अधिक अच्छी तरह से समझने में तथा प्राप्त ज्ञान का व्यावहारिक उपयोग करने में समर्थ बनाती है।
सामान्य से विशिष्ठ की ओर जाने को निगमनात्मक (Deductive) प्रक्रिया कहा जाता है। जिसके उत्तम उदहारण के रूप में हम सिलॉजिस्म (Syllogism) को देख सकते हैं, जहाँ कुछ सामान्य नियमों के आधार मानकर व उनका विशेष परिस्थितियों में उपयोग कर समस्या समाधान किया जाता है।
मोहम्मद अली जौहर विश्वविद्यालय
मोहम्मद अली जौहर विश्वविद्यालय: एक निजी विश्वविद्यालय है जो रामपुर में मोहम्मद अली जौहर ट्रस्ट, उत्तर प्रदेश, विश्वविद्यालय अनुदान आयोग, (यूजीसी) द्वारा मान्यता प्राप्त 2006 में स्थापित किया गया था इसके चांसलर समाजवादी पार्टी के पूर्व कैबिनेट मंत्री आजम खान है। यह उत्तर प्रदेश सरकार द्वारा 2012 में विश्वविद्यालय का दर्जा प्रदान किया गया था। इस पर 28 अल्पसंख्यक शिक्षण संस्थानों के लिए राष्ट्रीय आयोग (NCMEI) द्वारा अल्पसंख्यक का दर्जा मई 2013 को दिया गया था।.
बुद्धदेव गुहा
बुद्धदेव गुहा बांग्ला भाषा के जानेमाने कथाकार हैं। इनका जन्म २९ जून १९३६ को कोलकाता में हुआ था। इनकी अब तक १०० से अधिक पुस्तकें प्रकाशित हो चुकी हैं। उन्हें आनन्द पुरस्कार, शरद पुरस्कार, शिरोमणि पुरस्कार और विभूतिभूषण पुरस्कार से सम्मानित किया गया है। ये एक अच्छे गायक और चित्रकार भी हैं। ३० अगस्त २०२१ को इनका निधन हो गया।
हतेला, द्वाराहाट तहसील
हतेला, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
उत्केन्द्रता
गणित में, किसी शांकव की उत्केन्द्रता (eccentricity) उसके आकार से सम्बन्धित एक संख्या है। उत्केन्द्रता का मान शून्य (वृत्त) के लिए, या शून्य से अधिक होता है। दूसरे शब्दों में, दो शांकव समरूप तब कहे जाएंगे जब उनकी उत्केन्द्रता भी समान हो। उत्केन्द्रता को कुछ इस तरह समझा जा सकता है कि जो शांकव वृत्त से जितना ही अधिक अलग आकार का होगा, उसकी उत्केन्द्रता उतनी ही अधिक होगी। (वृत्त की उत्केन्द्रता = ०)
उत्केन्द्रता को e से दर्शाते हैं।
सुधीर नाइक
इन्होंने अपने मात्र ३ टेस्ट मैचों में १४१ रन बनाए थे एक शानदार अर्धशतक भी शामिल है इन्होंने ७७ रनों की पारी खेली थी।
बनचर खुर्द
बनचर खुर्द में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
उर्दू शायरी
उर्दू शायरी, शेर-ओ-शायरी या सुख़न भारतीय उपमहाद्वीप में प्रचलित एक कविता का रूप हैं जिसमें उर्दू-हिन्दी भाषाओं में कविताएँ लिखी जाती हैं। शायरी में फ़ारसी, अरबी, संस्कृत और तुर्की के मूल शब्दों का मिश्रित प्रयोग किया जाता है। शायरी लिखने वाले कवि को शायर (شاعر) या सुख़नवर (سخنور) कहा जाता है।
आम प्रयोग में
भारतीय उपमहाद्वीप की संस्कृति में ऐसा होता आया है कि अगर कोई शेर लोकप्रीय हो जाए तो वह लोक-संस्कृति में एक सूत्रवाक्य की तरह शामिल हो जाता है। उदाहरण के लिए:
शायरी से सम्बन्धित शब्द
शेर-ओ-शायरी के सम्बन्ध में कुछ शब्द भारतीय उपमहाद्वीप और ईरान में प्रचलित हैं, मसलन (उदाहरणार्थ):
एबीसीडी 2
एबीसीडी 2 (अंग्रेज़ी: Any Body Can Dance 2, उच्चारण: एनी बॉडी केन डांस टू; हिंदी अनुवाद: कोई भी नाच सकता है 2) एक नृत्य पर आधारित भारतीय बॉलीवुड फिल्म है। इसका निर्देशन रेमो डीसूजा और निर्माण सिद्धार्थ रॉय कपूर ने किया है। इसमें मुख्य किरदार में वरुण धवन, श्रद्धा कपूर और प्रभु देवा हैं। इसके अलावा सहायक किरदार में लॉरेन गॉटलिब, राघव जुयाल और धर्मेश येलांदे हैं। यह फिल्म 2013 में बनी फिल्म एबीसीडी का दूसरा भाग है। यह फिल्म 19 जून 2015 को सिनेमा घरों में प्रदर्शित होगी।
कहानी
यह कहानी विष्णु (प्रभु देवा), विनी (श्रद्धा कपूर) और सुरेश (वरुण धवन) की है जो वसई में रहते हैं और विश्व के हिप हॉप डांस चैंपियनशिप नामक नृत्य की प्रतियोगिता में भाग लेते हैं। सुरेश और विनी अपने नृत्य के शिक्षक विष्णु को सम्मान दिलाने के लिए इस प्रतियोगिता को जीतना चाहते हैं। इसके लिए वे सभी लास वेगस नामक शहर के लिए निकल जाते हैं और इस प्रतियोगिता में भाग लेने और जीतने तक का सफर इस फिल्म में दिखाया गया है।
गाने
इस फ़िल्म के गाने सचिन-जिगर द्वारा बनाए गए हैं। इसके बोल मयूर पुरी द्वारा लिखे गए हैं। इसके गाने 22 मई 2015 को प्रदर्शित हुए।
सिजलपुर गाँव, गुरारू (गया)
सिजलपुर गुरारू, गया, बिहार स्थित एक गाँव है।
मंगोलिया
इतिहास
आज जिसे मंगोलिया कहा जाता है, कभी विभिन्न घुमंतू साम्राज्यों के द्वारा शासित किया गया, इन साम्राज्यों में शिंओग्नु, शियानबेई, रोऊरन, गोतुर्क और अन्य शामिल हैं। सन् 1206 में चंगेज खान द्वारा मंगोल साम्राज्य की स्थापना की गई। लेकिन युआन राजवंश के पतन के बाद मंगोल अपने पुराने रहन-सहन पर लौट आए। 16 वीं और 17 वीं शताब्दी में मंगोलिया तिब्बती बौद्ध धर्म के प्रभाव में आया। 17 वीं सदी के अंत में मंगोलिया के अधिकांश क्षेत्र में क्विंग राजवंश के शासनाधिन हो गया था।1911 में किंग राजवंश के पतन के दौरान मंगोलिया ने स्वतंत्रता की घोषणा की, लेकिन 1921 तक स्वतंत्रता को स्थापित करने और 1945 तक अंतरराष्ट्रीय मान्यता हासिल करने के लिए संघर्ष करना पड़ा था। इसके नतीजे में देश मजबूत रूस और सोवियत प्रभाव में आया, 1924 में मंगोलियाई जनवादी गणराज्य की घोषणा की गई और राजनीतिक रूप से मंगोलिया उस समय के सोवियत राजनीति का अनुपालन करने लगा। १९८९ में पूर्वी यूरोप में कम्युनिस्ट शासनों के टूटने के बाद, मंगोलिया में १९९० में लोकतांत्रिक क्रांति देखने को मिली, जिसकी वजह से बहु-दलीय व्यवस्था स्थापित हुई, १९९२ में नया संविधान बना और देश बाजार अर्थव्यवस्था की ओर अग्रसर हुआ।
मंगोलिया की संस्कृति
मंगोलीया के एक भूतपूर्व राष्ट्रपति का नाम शुंभू था। मंगोल देश का जो वैज्ञानिक सर्वप्रथम अन्तरिक्ष में गया, उसका नाम गोरक्षथा। कुछ के नाम कीर्ति, कुषली, कुमुद, कुबेर सुमेर,जय जिमित्र, वज्रमपाणि आदि हैं। महिलाओं के नाम इन्द्री, रत्ना, अमृता आदि हैं। चीन में मंगोलवंश के प्रथम सम्राट कुब्लेखान हुए। उन्होनें तिब्बत से महायान बौद्धमत के प्रमुख आचार्य फाग्सपा (अर्थात आर्य) को पीकिग में बुलाकर उनसे दीक्षा ग्रहण की। आर्चाय फाग्सपा को राजगुरु की पदवी दी गयी। उन्होनें चीन में विहार बनवाये। चीन के बू-वाई शान नामक पर्वत पर मंजू श्रीदेवी का विशाल मंदिर बनवाया। आर्चाय फग्सपा को जो बहुमूल्य भेटें सम्राट से प्राप्त हुई उनका कुछ भाग बोध गया और महाबोधि भेजा गया।
कुब्लेखान ने चीन की विष्वविख्यात महाभित्ती के पश्चिमीद्वार पर उष्णीश विजयाधारणी नामक संस्कृत मंत्र लिखवायाः-
यह मंत्र सबसे ऊपर संस्कृत में, फिर तिब्बती में और फिर मंगोल और चीनी लिपियों में लिखा गया।
मंगोल देश के विहारों में स्थान-स्थान पर संस्कृत मंत्र लिखे रहते हैं। वे संस्कृत लिखने के लिये लांछा लिपि का प्रयोग करते हैं। भारत में बंगाल के पाल वंश में संस्कृत मंत्र लिखने के लिए जो सुन्दर अक्षर प्रयोग किये जिन्हें रंजना लिपि कहा जाता था, उसी रंजना लिपि को लांछा के रूप में मंगोलिया में प्रयोग किया जाता है। संस्कृत अक्षर सिखाने के लिये जो पुस्तक है उसे आलि, कालि, बीजहारम् कहते हैं। आलि अर्थात् अ, क इत्यादि स्वर व्यंजन। क्यांकि संस्कृत के अक्षर बीजमंत्र के रूप में भी प्रयोग में लाये जाते हैं।इस कारण अक्षर माला को बीजहारम् की संज्ञा दी गई।
साइबेरिया के अनेक बौद्ध विहारों और मन्दिरों में हमारा दल दर्शनार्थ गया। मंगोलिया के प्रत्येक विहार में एक पुस्तकालय होता है जहां बौद्ध साहित्य रखा हुआ है। यह ग्रन्थ तिब्बती भाषा ओर मंगोल भाषा में है। कुछ संस्कृत ग्रंथ भी हैं। प्रायः सभी ग्रन्थों का आरम्भ देवता के नमस्कार अथवा गुरु के लिये प्रमाण से होता है। जैसे ॐ नमो मुजजुघोषाय अथवा, ॐ गुरवे नमः इत्यादि। संस्कृत ग्रन्थों के लिये मंगोल लोगों का पूजा भाव देखकर सुखद आश्चर्य हुआ।
विहारों के द्वार पर संस्कृत मंत्र ही लिखे होते हैं। जैसे ‘‘ओं नमों भगवत्यै आर्य तरायै।’’ स्थान-स्थान पर स्वास्तिका के चिन्ह शोभायमान हैं और भी भारतीय धार्मिक चिन्ह विद्यमान हैं जैसे अष्ट मंगल, शंख, कलश या श्रीवत्स आदि।
मंगोलिया में सैंकडों छोटे-बड़े विहार हैं। प्रत्येक विहार में अनेक लामा निवास करते हैं तथा अध्ययन-अध्यापन व धर्मप्रचार का कार्य करते हैं। गांडुड़, प्रमुख विहारों में से एक है। यह आज भी दर्शकों के आकर्षण का केन्द्र बना हुआ है। गांडुड़ का अर्थ है तुषित विहार। विहार के द्वार पर विहार का संस्कृत नाम ‘‘तुषितः महायानद्वीपः’’ मोटे अक्षरों में लिखा गया है। यह चारों ओर से शंख, चक्र व आदि चित्रों से अलंकृत है। प्रवेश-द्वार पर दो सिंह बने हैं जो विहार के रक्षक के रूप में सुशोभित हैं। प्रांगण में प्रवेश करते ही मुख्यद्वार पर धर्मचक्र और दोनों ओर दो शान्तमुख मृग बने हैं। ऐसा ही मृगदाव का चित्र भारत में सारनाथ में दृष्टिगोचर होता है। चारों ओर की भित्तियों पर अनेक सुन्दर चित्र हैं। भगवान बुद्ध की अनेक भावमुद्राओं तथा आचार्यों के चित्र। छतों की अत्यन्त सुन्दर चित्रकारी आपको आश्चर्यचकित कर देगी।
प्रांगण में कई भवन हैं। प्रथम कोष्ठ पूजाभवन है।यहां अनेक लामा पूजा में तन्मय दीख पड़ते हैं। मूर्तियों पर सुन्दर वस्त्र चढ़ाने की परम्परा है। प्राचीन काल में ये वस्त्र काशी से बनकर आते थे, अतः इन्हें काशिका कहा जाता है। भारत के कुछ क्षेत्रों में आज भी इस प्रकार का डेढ़ या दो गज कपड़ा सम्मानस्वरुप देने की प्रथा है। किन्तु ये सूती होते हैं तथा उन पर भारतीय मांगलिक चिन्ह बने होते हैं जैसे श्रीवत्स, स्वास्तिक आदि।
विहार का दूसरा भवन ‘‘वज्रधर भवन’’ कहलाता है। यहां वज्रधर की धातु की बनी अत्यन्त सुन्दर मूर्ति प्रतिष्ठित है। इसके निर्माता ज्ञानवज्र है। एक अन्य अवलोकितेश्वर की नेपाल में बनी मूर्ति तिब्बत के प्रथम बौद्ध राजा स्त्रोन् चड्गपों के समय की है। इनमें भगवान बुद्ध के प्रवचनों का संकलन तथा 108 भागों में कज्जूर सजा है। एक और भारतीय आचार्य अश्मागुलि का सत्रहवीं शताब्दी का दण्ड पड़ा है। भवन के बाहर लाच्छा लिपि में संस्कृत लिखी हैः-
मंगोल देश में हिन्दू संस्कृति का प्रसार इतना अधिक और व्यापक रहा है कि मंगोल जाति के जन-जन के मन में भारतीय महापुरूषों कर आदर, भारत के विपुल संस्कृत साहित्य के प्रति प्रेम, भारतीय शास्त्रों के प्रति श्रद्धा और भारत की भूमि के प्रति पूजाभाव विद्यमान है।
लद्दाख के १९वें कुशक बकुला रिनपोछे कई वर्षों तक मंगोलिया में भारत के राजदूत थे। श्री कुशक बकुला को भगवान बुद्ध के 16 अर्हतों में से एक का अवतार माना जाता है। इस कारण बौद्ध मंगोल जनता के लिये वे पूज्य और श्रद्धेय हैं। रूसी आधिपत्य में मंगोल भाषा के लिये रूसी लिपि का चलन हो गया था, किन्तु अब पुनः वहां की राष्ट्रीय मंगोल लिपि का प्रयोग बढ़ाया जा रहा है।
संचालक
किसी मशीन का जो भाग गति कराने, या ऊर्जा प्रवाहित करने का काम करता है, उसे संचालक या प्रवर्तक (actuator) कहते हैं। संचालक में नियन्त्रण संकेत और ऊर्जा का स्रोत दोनों ही जुड़े होते हैं। संचालक, नियन्त्रण संकेत के अनुसार ऊर्जा को कम या अधिक करने का काम करता है। उदाहरण के लिये मोटर एक संचालक है।
सेना मेडल
सेना मेडल जिसे संछेप में 'SM' (एस एम) कहा जाता है, भारत सरकार द्वारा भारतीय सेना के आग्रह पर सैनिकों को "ऐसी असाधारण कर्तव्य निष्ठा या साहस का परिचय देने वाले विशिष्ट कार्यों के लिए दिया जाता है जो कि सेना के लिए विशेष महत्व रखते हों।"
स्थापना
17 जून 1960, को भारत के राष्ट्रपति द्वारा स्थापित किया गया।
आगे
एक गोलाकार रजत पदक, जिसमें एक संगीन ऊपर की ओर इंगित है।
पीछे
खड़ा हुआ एक सिपाही, ऊपर हिन्दी में "सेना मेडल" लिखा हुआ।
भारतीय क्रिकेट टीम का इंग्लैंड दौरा 2021
भारतीय क्रिकेट टीम पांच टेस्ट मैच खेलने के लिए अगस्त और सितंबर 2021 में इंग्लैंड का दौरा किया था। इंग्लैंड के खिलाफ श्रृंखला से पहले, भारत, न्यूजीलैंड के खिलाफ जून 2021 में साउथेम्प्टन के रोज बाउल में 2021 आईसीसी विश्व टेस्ट चैम्पियनशिप फाइनल में खेला था। यह श्रृंखला विश्व टेस्ट चैंपियनशिप के दूसरे चक्र में खेली जाने वाली पहली  श्रृंखला थी।
मई 2021 में, भारतीय क्रिकेट कंट्रोल बोर्ड (बीसीसीआई) ने इंग्लैंड और वेल्स क्रिकेट बोर्ड (ईसीबी) से 2021 इंडियन प्रीमियर लीग के शेष मैचों को समायोजित करने के लिए दौरे के कार्यक्रम को समायोजित करने का अनुरोध किया। हालांकि, इस बदलाव से पहले ही बेचे जा चुके टिकटों पर असर पड़ेगा और द हंड्रेड में मैचों को फिर से शेड्यूल करने की आवश्यकता पड़ेगी।
श्रृंखला का पहला टेस्ट ड्रॉ पर समाप्त हुआ। भारत ने पांचवें दिन के अंतिम घंटे में दूसरा टेस्ट 151 रन से जीतकर श्रृंखला में 1-0 की बढ़त बना ली। इंग्लैंड ने चौथे दिन लंच ब्रेक से पहले एक पारी और 76 रन से तीसरा टेस्ट जीत लिया, जिससे श्रृंखला 1-1 से बराबर हो गई। यह कप्तान के रूप में जो रूट की 27वीं जीत थी, जो टेस्ट क्रिकेट में इंग्लैंड के किसी कप्तान द्वारा सबसे अधिक थी। भारत ने चौथा टेस्ट 157 रनों से जीता और एक मैच शेष रहते 2-1 से श्रृंखला में बढ़त बना ली।
तीसरे टेस्ट के दूसरे दिन, इंग्लैंड के खिलाड़ियों ने इंग्लैंड के पूर्व क्रिकेटर टेड डेक्सटर की याद में काली पट्टी पहनी था। उनका बीमारी के कारण 25 अगस्त 2021 को निधन हो गया था। इसी तरह, चौथे टेस्ट के पहले दिन, भारतीय खिलाड़ियों ने पूर्व भारतीय क्रिकेटर वासु परांजपे की याद में काली पट्टी बांधी, जिनका 30 अगस्त 2021 को निधन हो गया।
श्रृंखला के पांचवें टेस्ट की निर्धारित शुरुआत की सुबह, दोनों क्रिकेट बोर्ड ने पुष्टि की कि भारतीय टीम में सकारात्मक कोविड-19 परिणाम आने के बाद मैच 10 सितंबर 2021 को शुरू नहीं होगा। ईसीबी ने तब एक बयान जारी कर कहा कि टेस्ट मैच रद्द कर दिया गया था, क्योंकि भारत टीम को मैदान में उतारने में असमर्थ था। श्रृंखला के परिणाम पर स्पष्टीकरण अंतर्राष्ट्रीय क्रिकेट परिषद (आईसीसी), और मैच रेफरी क्रिस ब्रॉड को भेजा गया था। बीसीसीआई ने एक बयान जारी कर कहा कि वे मैच को पुनर्निर्धारित करने के उद्देश्य से ईसीबी के साथ काम कर रहे हैं। यदि आईसीसी मैच को रद्द के रूप में मानता है, तो भारत 2-1 से श्रृंखला जीत जाएगा, लेकिन अगर मैच को छोड़े जाने (forfeited) के रूप में मानता है, तो श्रृंखला 2-2 से ड्रा हो जाएगी।
टीमें‌
भारत ने अभिमन्यु ईश्वरन, प्रसिद्ध कृष्णा, आवेश खान, और अर्जन नागवासवाला को स्टैंडबाय खिलाङी के रूप में नामित किया। मई 2021 में, के एस भरत को रिद्धिमान साहा के कवर के रूप में भारत की टीम में शामिल किया गया था। 6 जुलाई 2021 को, बीसीसीआई के अनुरोध पर शुभमन गिल स्ट्रेस चोट से पीड़ित होने के बाद भारत लौट आए। अभ्यास मैचों से पहले, ऋषभ पंत का कोविड-19 परीक्षण सकारात्मक पाया गया, और पंत संगरोध में रहे और भारतीय टीम के साथ डरहम की यात्रा नहीं की। पंत के सकारात्मक परीक्षण के बाद, भारतीय दल के चार सदस्य का भी परीक्षण सकारात्मक आया और उन्हें दस दिनों के लिए लंदन में संगरोध में रखा गया। 21 जुलाई 2021 को, ईसीबी ने पहले दो टेस्ट मैचों के लिए 17 सदस्यीय टीम की घोषणा की। 22 जुलाई 2021 को, आवेश खान और वाशिंगटन सुंदर दोनों को चोट के कारण भारत की टीम से बाहर कर दिया गया था। 25 जुलाई 2021 को, पृथ्वी शॉ और सूर्यकुमार यादव को गिल, खान और सुंदर के प्रतिस्थापन के रूप में घोषित किया गया। अभिमन्यु ईश्वरन को भी रिजर्व खिलाड़ियों के समूह से भारत की मुख्य टीम में शामिल किया गया था। मयंक अग्रवाल को प्रशिक्षण सत्र के दौरान चोट लगने के बाद पहले टेस्ट के लिए भारत की टीम से बाहर कर दिया गया था।
तीसरी मंज़िल
तीसरी मंज़िल सन् 1966 में प्रदर्शित व विजय आनन्द द्वारा निर्देशित संगीतमय-रोमांचक हिन्दी फ़िल्म है। जिसमें शम्मी कपूर, आशा पारेख, प्रेमनाथ तथा प्रेम चोपड़ा सरीखे अभिनेता मुख्य भूमिका में है।
संक्षेप
एक लड़की रूपा का तीसरी मंज़िल से गिरकर खून हो जाता है। जांच-पड़ताल में पुलिस का शक उसके मित्र अनिल पर जाता है लेकिन अनिल को रूपा के मंगेतर रमेश पर संदेह होता है क्योंकि उसका रूपा से झगड़ा हुआ होता है। पुलिस को सुराग में एक कीमती कोट का बटन मिलता है जो संभवत: कातिल का है।
परिणाम
फ़िल्म बॉक्स ऑफिस पर बड़ी हिट साबित हुई। इसके संगीत की भी बहुत प्रशंसा हुई जिसकी झलक आज भी कई म्यूजिक एलबम में दिखाई पड़ती है।इसके साथ ही संगीतकार आर. डी. बर्मन संगीत की दुनिया का एक बड़ा नाम बन गए।
नियंत्रण प्रणाली
किसी तन्त्र के ऑउटपुट या अवस्था-चरों (स्टेट-वैरिएबल्स) को आवश्यकतानुसार बनाये रखने (या परिवर्तित करने) के लिये जो कुछ अतिरिक्त व्यवस्था की जाती है उसे नियन्त्रण प्रणाली (control system) कहते हैं। जिस मूल तन्त्र के ऑउटपुट को नियंत्रित करना होता है, उसे संयंत्र (प्लान्ट) या नियंत्रित तन्त्र कहते हैं। नियन्त्रण प्रणाली, संयंत्र के ऑउटपुट या स्टेट-चरों के मान पर लगातार नजर रखती है तथा संयंत्र के इन्पुट को इस प्रकार बदलती रहती है कि ऑउटपुट वैसा ही बने रहें या वैसे ही बदलें जैसा वांछित हो।
सोपानी नियंत्रण
सोपानी नियंत्रण (सोपान = सीढ़ी ; cascade control) प्रणाली में एक से अधिक लूप होते हैं। इसमें नियन्त्रण चर के नियन्त्रण के लिये न केवल इसे ही मापा जाता है बल्कि किसी अन्य चर (या कई चरों को) को भी मापा जाता है। नियंत्रण चर को सीधे नियंत्रित करने के बजाय बाहरी लूप, भीतरी लूप के लिये सेट-पॉइन्ट प्रदान करता है जो प्रक्रम के माध्यम से अन्ततः प्राथमिक चर को नियंत्रित करता है।
सोपानी नियन्त्रण चुनने का मुख्य कारण यह होता है कि इससे नियन्त्रण करने में कठिन तन्त्र दो भागों में बंट जाता है और मुख्य डिस्टर्बैंस को घेरते हुए एक द्वितीयक नियन्त्रण लूप बना दिया जाता है। इस प्रकार द्वितीयक लूप अधिकांश डिस्टर्बैंस को हटा देता है अतः मुख्य लूप को केवल छोटी डिस्टर्बैन्स को ही नियन्त्रित करना होता है। 'शीघ्र सूचना (चेतावनी) सफलता का आधार है' (Early Warning is Basis for Success) - यही सोपानी नियंत्रण का भी आधार है।
सोपानी नियन्त्रण वहाँ सबसे अधिक लाभदायक होता है जहाँ भीतरी बन्द लूप सभी डिस्टर्बैंस को और दूसरे ऑर्डर के देरी (lag) को समेट ले ताकि प्राथमिक लूप (बाहरी लूप) में केवल 'बड़ा लैग' ही शामिल हो।
बन्द लूप ट्रान्सफर फलन
बन्द लूप का ट्रान्सफर फलन निम्नलिखित होता है-
उपपत्ति
पार्श्व चित्र को देखें। चित्र के अनुसार हम लिख सकते हैं कि,
तुलु नाडु
तुलु नाडु जिसे तुलुनाड के नाम से भी जाना भारत के दक्षिण पश्चिमी तट पर स्थित क्षेत्र हैं I इस राज्य में तुलू भाषा बोली जाति हैं जिसके अलावा कन्नड़ भाषा और मलयालम भाषा  इधर बोली जाति हैं I येह कर्नाटक के  दक्षिण कन्नड जिले के कई जगहओ के हिस्से से बन हे I भारत के राज्य पुनर्गठन अधिनियम 1956 के नेत्र में तुलु नाडु एक भारत के राज्य तथा केन्द्र-शासित प्रदेश नही हैं लेकिन  तुलूवा जो तुलु नाडु में रेहने वाले निवासी  इस पर हरताल  और विरोध कर रहे हैं  जिसे "जय तुलुनाड" के नाम से भी जाना भी जाता हैं
एतिहासिक दृष्टि
दूसरी शताब्दी के भूगोलवेत्ता ने तुलु नाडु क्षेत्र की पहचान ओलोखिरा के रूप में की है, जिसे व्यापक रूप से अल्वा खेड़ा, 'अलवास की भूमि' शब्द का भ्रष्टाचार माना जाता है। [२] ऐतिहासिक रूप से, तुलु नाडु में हाइवा और तुलुवा की दो अलग-अलग भूमि शामिल थीं। तुलु नाडु का सबसे लंबे समय तक शासन करने वाला और सबसे पुराना ज्ञात राजवंश अलूपस (सी। 5 वीं - 14 वीं शताब्दी ई।) था।  उनके राज्य को अलवाखेड़ा के नाम से भी जाना जाता था। उन्होंने शुरू में स्वतंत्र रूप से शासन किया और बाद में प्रमुख राजवंशों के सामंत थे। बनवासी का कदंब वंश सबसे प्राचीन था, जिसके तहत अलूपस का विकास हुआ  बाद में मन्याखेत के राष्ट्रकूट, बादामी के चालुक्य, कल्याणी के चालुक्य, द्वारसमुद्र के होयसल (हलीबिदु) और विजयनगर के रैस अधिपति थे। अलूपस, हालांकि, स्वतंत्र थे और उनकी अधीनता सबसे अच्छा नाममात्र थी। उन्होंने विजयनगर साम्राज्य को 14 वीं से 17 वीं शताब्दी तक तुलु नाडु पर शासन करने तक शासन किया।एतिहासिक दृष्टि से तुलु नाड कि स्थापना कर्नाटक के उत्तर कन्नड़ जिले के गन्गावली नदी के पास स्थित हैं I येह विजयनगर साम्राज्य का जन्म्स्थल हैं, और इसे मन्गलोरे और बिकुर के राज्य मे परिवर्तित किया I प्रस्तुत तुलु नाडु क्षेत्र कर्नाटक के दक्षिण कन्नड़  जिल्ला और केरल के कासरगोड जिला से बनाया गाया  हैं I १८ सदि में हैदर अली जो मैसूर साम्राज्य के सुल्तान थे उन्होने तुलु नाडु को अपने राज्य क भाग बनाया एवं  तुलु नाडु  टीपू सुल्तान को  ब्रिटिश राज से युध के लिये काम आयी I तीपु सुल्तान के मृत्यु के बाद अन्ग्रेजो ने तुलु नाडु को हासिल किया I पोर्तुगी ने एस राज्य को Misao do Sul  के नाम  से बुलया
कासरगोड केरल के नवगठित राज्य   का हिस्सा बन गया। तुलुव ने तुलु के लिए आधिकारिक भाषा का दर्जा और अपने लिए तुलु नाडु नामक एक अलग राज्य की मांग शुरू कर दी। तुलु राजा होरता समिति जैसे संगठनों ने तुलुवाओं का कारण लिया है और मंगलौर और उडुपी जैसे शहरों में उनकी मांग को पूरा करने के लिए बैठकें और प्रदर्शन किए गए
भाषा
यहा तुलु भाषा ज्यादा बोली जाति हैं जो द्रविड़ भाषा-परिवार क हिस्सा हैं I तुलु के अलावा इधर मलयालम, कन्नड़, कोंकणी, कोरगा और ब्यारी बोली जाती हैं I
जलवायु एवं भूगोल
तुलु नाडु क मौसम उष्णकटिबंध होता हैं, येह पश्चिम में अरब सागर  से  सिमा को छूता हैं और पूर्व में पश्चिमी घाट में आता हैं I येह राज्य 8,441 km2  के  शेत्र में फ़ैला हुअ हैं  जो 4.4% कर्नाटक राज्य और केरल की उत्तरी जिले कासरगोड का भी भाग हैं I
उडुपी जिसे कर्नाटक का मछुआरो का शेहर हैं वह तुलु नाडु का तीसरा बद शेहार हैं I
नारायण हरी आपटे
नारायण हरी आपटे, (११ जुलाई १८८९ – १४ नवम्बर १९७१) लोकप्रिय मराठी उपन्यासकार, लेखक और सम्पादक थे। वो मूल रूप से महाराष्ट्र के थे।
मन्नतु पद्मनाभन
मन्नतु पद्मनाभन  को समाज सेवा के क्षेत्र में सन १९६६ में भारत सरकार द्वारा पद्म भूषण से सम्मानित किया गया था। ये केरल से हैं।
अनन्या खरे
अनन्या खरे (अंग्रेजी: Ananya khare) [जन्म 16 मार्च 1968 ई०] एक भारतीय बॉलीवुड अभिनेत्री है।
शाहरुख खान अभिनीत 'देवदास' में उनकी दुष्ट भाभी की भूमिका निभा चुकीं अभिनेत्री अनन्या खरे को इस फिल्म के बाद ज्यादातर नकारात्मक भूमिकाओं के ही प्रस्ताव मिलने लगे।
अनन्या 'चांदनी बार' फिल्म के लिए सर्वश्रेष्ठ सहायक अभिनेत्री का राष्ट्रीय पुरस्कार जीत चुकी हैं. उन्होंने स्टार प्लस के धारावाहिक 'मेरे अंगने में' में भी काम किया है।
बाहरी कड़ियाँ
https://web.archive.org/web/20171213010125/http://www.biographia.co.in/ananya-khare/
लन्ठयूडा, पिथौरागढ (सदर) तहसील
लन्ठयूडा, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
बनचर बगर
बनचर बगर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
सेरपुर गाँव, गुरारू (गया)
सेरपुर गुरारू, गया, बिहार स्थित एक गाँव है।
माउंट मॉन्गनुई
माउंट मॉन्गनुई (Mount Maunganui) टौरंगा नगर का एक प्रमुख रिहायशी, व्यावसायिक तथा औद्योगिक उपनगर है, जो टौरंगा सिटी सेंटर उत्तर-पूर्व में प्रायद्वीप पर स्थित है। यह टौरंगा हार्बर ब्रिज बनने से पूर्व टौरंगा से स्वतंत्र नगर था। हार्बर ब्रिज दोनों को ही आपस में जोड़ता है।
माउंट मॉन्गनुई एक लावा गुम्बज का भी नाम है जो कि लगभग 20 से 30 लाख वर्ष पुराना है और रायोलाइट लावे के निष्कर्षण से बना है। यह आधिकारिक रूप से इसके माओरी नाम माउओ के नाम से जाना जाता है मगर न्यूजीलैंड में इसे सामान्य बोलचाल की भाषा में लोग इसे द माउंट बोलते हैं।
सिलम्बम
सीलम्बम दन्ड कला का प्राचीन नाम है जिसे संस्कृत से लिया गया है दंड हमारा प्राचीन शस्त्र होने के साथ-साथ यह हिंदू धर्म में पूज्य स्थान प्राप्त भी है दंड धारण करने वाला व्यक्ति एक निश्चित मर्यादा व नियमों से बंधा होता है दान धारण करने वाला राजा भी हो सकता है प्रजा की रक्षा करने वाले सामान्य जन भी सीलम संस्कृत का आवरण है जो सर्व सामान्य की सेल चरित्र की रक्षा करने के लिए एक बड़े जल से समूह के सामने शपथ लेकर उस धन को धारण करते हैं इसका उदाहरण हमें चाणक्य के रूप में देखने को मिलता है जिसमें चंद्रगुप्त को राजा बनाने हैं के बाद धर्मा दंड धारण करने की की पद्धति का प्रचलन किया गांव के मुखिया भी प्राचीन समय से दंड धारण करते आ रहे हैं दंड कोई भय पैदा करने के लिए हाथ में उठाया गया शस्त्र नहीं है वह एक सर्व सर उपयोगी निजी सहायक के रूप में भी काम करता है धर्म दंड धारण करने वाला व्यक्ति धर्म के हित में इसका उपयोग करता है वह सेल का आलंबन करता है इसलिए इसको सी लंबन भी कहते हैं।
लम्भुआ
जनसंख्या
भारत की 2011 की जनगणना के अनुसार, लंभुआ की आबादी 8201 थी। पुरुषों की आबादी 52% और महिलाओं की संख्या 48% है। लंभुआ की औसत साक्षरता दर 82.66% है, जो राज्य के औसत 67.68% से अधिक है: पुरुष साक्षरता 90.59% है और महिला साक्षरता 73.92% है।
तस्वीर (1966 फ़िल्म)
तस्वीर 1966 में बनी हिन्दी भाषा की फिल्म है।
के पी केशव मेनन
के पी केशव मेनन  को सार्वजनिक उपक्रम के क्षेत्र में सन १९६६ में भारत सरकार द्वारा पद्म भूषण से सम्मानित किया गया था। ये केरल से हैं।
टी एस रामास्वामी अइयर
टी एस रामास्वामी अइयर  को सार्वजनिक उपक्रम के क्षेत्र में सन १९६६ में भारत सरकार द्वारा पद्म भूषण से सम्मानित किया गया था। ये तमिलनाडु से हैं।
मैथ्यू क्रॉस (क्रिकेटर)
मैथ्यू हेनरी क्रॉस (जन्म 15 अक्टूबर 1992) एक स्कॉटिश क्रिकेटर हैं जो स्कॉटलैंड के लिए खेलते हैं और दाएं हाथ के विकेटकीपर बल्लेबाज हैं। क्रॉस ने 23 जनवरी 2014 को कनाडा के खिलाफ स्कॉटलैंड के लिए अपना एक दिवसीय अंतर्राष्ट्रीय पदार्पण किया।
सैन्य अभियान
सैन्य अभियान (Military operation) किसी विकासशील स्थिति के जवाब में किसी राज्य, या गैर-राज्य अभिनेता के समन्वित सैन्य कार्य होते हैं। ये कार्य राज्य के पक्ष में स्थिति को हल करने के लिए एक सैन्य योजना के रूप में तैयार की जाती हैं। अभियान संव्याध या गैर-संव्याध स्वभाव के हो सकते हैं और राष्ट्रीय सुरक्षा के उद्देश्य के लिए, संकेत संज्ञा से सन्दर्भित किये जाते हैं। सैन्य अभियान अक्सर अपने वास्तविक परिचालन उद्देश्यों से ज़्यादा अपने सामान्य रूप से अधिक स्वीकार किए जाने वाले आम उपयुक्त नामों के लिए जाने जाते हैं।
यरुशलम की घेराबंदी (636-637)
जेरूशलम की घेराबंदी; (Siege of Jerusalem) जेरूसलम की घेराबंदी एक सैन्य संघर्ष का हिस्सा थी जो वीजान्टिन साम्राज्य और रशीदुन खलीफा के बीच 637 ईस्वी में हुई थी यह जब शुरू हुई तब रशीदुनी सेना की कमान अबू उबैदाह के तहत नवंबर 636 ईस्वी में जेरूशलम ने घेर लिया था जिसके छः महीने बाद जेरूशलम शासक पैट्रिआर्क सोफ्रोनियस ने इस्लामी सेना को जेरूशलम में प्रवेश करने पर सहमति जताई जिसके बाद खलीफा उमर ने 637 ईस्वी में शहर को प्रस्तुत करने के लिए जेरूशलम की यात्रा की इसी तरह जेरूशलम शासक पेट्रिआर्क ने खलीफा उमर को आत्मसमर्पण कर दिया जो जेरूशलम की मुस्लिम विजय ने फिलिस्तीन पर अरब मुस्लिम नियंत्रण को मजबूत कर दिया जो 11 वीं शताब्दी के अंत में तक रहा 11 वीं शताब्दी में ईसाई धर्म योद्धाऔ ने आक्रमण कर मुस्लिमों से जीत लिया लेकिन कुछ समय के बाद उन्हें जेरूशलम से कुर्द शासक सलाउद्दीन के रूप में हार का सामना करना पड़ा जो पुनः जेरूशलम मुस्लिमों के अधीन हो गया।
प्रस्तावना
जेरूशलम फिलिस्तीनी प्राइमा में विजान्टिन प्रांत का एक मत्वपूर्ण शहर था। मुस्लिम विजय से पहले रोमनो और फारसियो के युद्धो में लिप्प रहा जिस कारण जेरूशलम के भारी संख्या में लोग मारे गये थे जिसमें पवित्र सेपोवर की चर्च को भी नष्ट कर दिया गया था।
मुस्लिम विजय
जेरूशलम पर मुस्लिम विजय से पहले रोमन शासन था जो यहूदीयो पर अत्याचार कर रहेँ थे और उनके धार्मिक स्थलो नष्ट कर रहे थे लेकिन जब 637 ईस्वी में जेरूशलम पर मुस्लिमों ने विजय प्राप्त करने के बाद खलीफा हजरत उमर ने जेरूशलम की यात्रा के दौरान हजरत उमर ने यहूदियों को सुरक्षा के लिए आश्वासन दिया और धार्मिक स्थलो पर प्रार्थना करने की पूरी अनुमति दी थी जिसमें यहूदीयो को रोमन शासकों के अत्याचारो से आजादी मिली।
मनुभाई पाँचोली
मनुभाई पाँचोली सरस्वती सम्मान से सम्मानित साहित्यकार हैं। ये अपने उपनाम दर्शक़  से भी जाने जाते है। इनके द्वारा रचित एक उपन्यास साक्रेटीज़  के लिये उन्हें सन् १९७५ में साहित्य अकादमी पुरस्कार (गुजराती) से सम्मानित किया गया।
बिल एयर्स
विलियम चार्ल्स एयर्स (जन्म २६ दिसम्बर १९४४) एक अमरीकी 'प्राथमिक शिक्षा' के सिद्धांतकार हैं। ये १९६० के दशक में 'युद्ध विरोधी' कार्यकर्ता थे और क्रांतिकारी अन्दोलन 'वेदर अन्डरग्राउन्ड' के नेता थे।
व्यक्तिगत जीवन
इन्होंने अपने वेदर अन्डरग्राउन्ड के साथी 'बर्नडीन डॉर्न' से विवाह किया है।
लेप्रोस्कोपी
लेप्रोस्कोपी एक कैमरे की सहायता से छोटे चीरों (आमतौर पर 0.5-1.5 सेमी) का उपयोग करके उदर या श्रोणि में किया जाने वाला एक ऑपरेशन है। लेप्रोस्कोप में डॉक्टर मरीज के शरीर में बिना किसी बड़े चीरा किये हुए उदर या श्रोणि के अंदर तक सर्जरी करने में सक्षम हो जाते हैं।
लेप्रोस्कोपिक सर्जरी में उदर या पेल्विक गुहाओं के भीतर के ऑपरेशन किया जाता हैं, जबकि वक्ष या छाती गुहा पर की जाने वाली कीहोल सर्जरी को थोरैकोस्कोपिक सर्जरी कहा जाता है। लेप्रोस्कोपिक सर्जरी में उपयोग किए जाने वाले विशिष्ट सर्जिकल उपकरणों में प्रसूति संदंश, कैंची, जांच, विच्छेदक, हुक और रिट्रैक्टर शामिल हैं। लेप्रोस्कोपिक और थोरैकोस्कोपिक सर्जरी एंडोस्कोपी के व्यापक क्षेत्र से संबंधित हैं। पहली लेप्रोस्कोपिक प्रक्रिया 1901 में जर्मन सर्जन जॉर्ज केलिंग द्वारा की गई थी।
लेप्रोस्कोप के प्रकार
लेप्रोस्कोप दो प्रकार के होते हैं:
1- एक टेलीस्कोपिक रॉड लेंस प्रणाली, जो आमतौर पर एक वीडियो कैमरा (सिंगल-चिप सीसीडी या तीन-चिप सीसीडी) से जुड़ी होती है।
2- एक डिजिटल लेप्रोस्कोप जहां लेप्रोस्कोप के अंत में एक लघु डिजिटल वीडियो कैमरा रखा जाता है, जिससे रॉड लेंस प्रणाली समाप्त हो जाती है।
बनरा
बनरा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
भदयूनी, नैनीताल तहसील
भदयूनी, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
उमरगा
उमरगा (Umarga) भारत के महाराष्ट्र राज्य के उस्मानाबाद ज़िले में स्थित एक नगर है।
अतिरिक्त संवेदी बोध
अतिरिक्त संवेदी बोध (ईएसपी) में ऐसी जानकारी शामिल होती है जो ज्ञात भौतिक चेतना के माध्यम से हासिल नहीं होती लेकिन जिसका भान, बुद्धि द्वारा होता है। इस शब्द को सर रिचर्ड बर्टन द्वारा गढ़ा गया था, और मानसिक क्षमताओं की जानकारी देने के लिए ड्यूक विश्वविद्यालय के मनोवैज्ञानिक जे.बी. राइन द्वारा इसे अपनाया गया था, जैसे टेलिपैथी और पेशनीगोई और उनकी निरूपित संक्रीया जैसे पूर्व बोध या पूर्वव्यापी बोध. ESP को कभी-कभी लापरवाही से दिव्य दृष्टि, आंत वृत्ति या कूबड़ कहा जाता है जो कि अंग्रेजी के पुराने मुहावरे हैं। इस शब्द का अर्थ है विज्ञान के मूल प्रतिबंधक अनुमानों से इतर माध्यमों द्वारा जानकारी का अधिग्रहण, जैसे कि जीव अतीत से वर्तमान के लिए जानकारी प्राप्त कर सकता है।
परामनोविज्ञान, असाधारण मानसिक तथ्यों का वैज्ञानिक अध्ययन है जिसमें ईएसपी शामिल होता है। आम तौर पर परामनोवैज्ञानिक ईएसपी की मौजूदगी के सबूत के लिए गांज़फेल्ड प्रयोग जैसे परीक्षणों को देखते हैं। आधार सबूत के अभाव, ईएसपी को समझाने वाले सिद्धातों की कमी और प्रयोगात्मक तकनीक की कमी जो कि विश्वसनीय सकारात्मक परिणाम प्रदान कर सकटी है, के कारण वैज्ञानिक समुदाय, ईएसपी को खारिज कर देते हैं।
जे.बी. राइन
1930 के दशक में उत्तरी केरोलिना के ड्यूक विश्वविद्यालय में जे.बी. राइन और उनकी पत्नी लुइसा ने एक प्रायोगिक अनुसंधान में मानसिक विज्ञान को विकसित करने की कोशिश की। भूतिया और आध्यात्मिक कमरे के संकेतार्थ से बचने के लिए उन्होंने इसका नाम बदल कर "परासाइक्लॉजी" रखा। लुइसा राइन ने सहज मामलों के संग्रह पर ध्यान केंद्रित किया, जबकि जे.बी. राइन ने बड़े पैमाने पर प्रयोगशाला में काम किया, ध्यानपूर्वक ESP और पीआसआई जैसे शब्दों को परिभाषित किया और उनके प्रयोगों के लिए परीक्षणों का डिजाइन किया। कार्ड के सरल सेट को विकसित किया गया था जिन्हें मूल रूप से जेनर कार्ड (उनके डिजाइनर के बाद) कहा जाता है - वर्तमान में इसे ESP कार्ड कहा जाता है। उन्होंने वृत्त, वर्ग, लहरदार लाइन, पार और स्टार प्रतीकों को उत्पन्न किया; उस 25 के एक पैकेट में प्रत्येक के पांच पत्ते हैं।
एक टेलिपैथी प्रयोग में, "प्रेषक" कार्ड की एक शृंखला में दिखता है, जबकि "रिसीवर" प्रतीकों का अनुमान लगाता है। पेशनीगोई को देखने की कोशिश में, जब रिसीवर अनुमान लगाता है तब कार्ड के पैक को छिपा लिया जाता है। पूर्व बोध को जानने की कोशिश में, अनुमान के बाद ताश के पत्तों के क्रम को निर्धारित किया जाता है।
1940 में, ड्यूक के राइन, जे.जी प्रैट और अन्य लोगों ने 1882 के बाद से अंतरराष्ट्रीय स्तर पर आयोजित सभी पत्ते-अनुमान के प्रयोगों की समीक्षा लिखी. जिसका शीर्षक था एक्स्ट्रा-सेन्सरी पर्सेप्शन आफ्टर सिक्स्टी इयर्स, विज्ञान के क्षेत्र में प्रथम मेटा-विश्लेषण के रूप में इसे पहचान मिली। इसमें राइन के अध्ययन के अनुकरण का ब्यौरा भी शामिल है। इन वर्षो के दौरान, 50 अध्ययनों को प्रकाशित किया गया जिसमें से राइन को छोड़कर अन्य जांचकर्ताओं और ड्यूक विश्वविद्यालय समूह के द्वारा 33 अध्ययनों को प्रकाशित किया गया; इन अध्ययनों का 61% ईएसपी से संबंधित विचारोतेजक और महत्त्वपूर्ण परिणाम हैं। इनमें से कोलोराडो विश्वविद्यालय और हंटर कॉलेज, न्यूयॉर्क के मनोवैज्ञानिक थे जिन्होंने अत्यधिक नमूना संख्या और उच्चतम स्तर के महत्त्व के साथ अध्ययन को पूरा किया। प्रतिकृति विफलताओं ने राइन को प्रोत्साहित किया की वे प्रभाव को प्रयोगात्मक रूप से उत्पन्न करने के लिए आवश्यक शर्तों में अनुसंधान को आगे बढ़ाएं. हालांकि उन्होंने कहा कि यह प्रतिकृति या ESP का बुनियादी सिद्धांत नहीं था, जो कि अनुसंधान को विकसित करेगा, बल्कि अचेतन मानसिक प्रक्रिया में एक अधिक रूचि है और मानव व्यक्तित्व को ठीक से समझने की प्रक्रिया है।
प्रारम्भिक ब्रिटिश अनुसंधान
ESP के प्रारम्भिक सांख्यिकीय अध्ययन जिसमें कार्ड के अनुमान लगाने का उपयोग किया गया था, इसे 1920 के दशक में इना जेफ्सन द्वारा आयोजित किया गया था। उन्होंने दो अध्ययनों में मिश्रित निष्कर्ष की सूचना दी। कार्ड अनुमान के अलावा, प्रक्रियाओं के साथ और अधिक सफल प्रयोगों को आयोजित की गई। जी.एन.एम. टाइरेल ने एक भविष्य बिंदु के स्थान का अनुमान लगाने में स्वचालित लक्ष्य चयन और डेटा रिकॉर्डिंग का इस्तेमाल किया। व्हाटले कैरिंगटन ने दुनिया भर से प्रतिभागियों का इस्तेमाल करते हुए बेतरतीब ढंग से चुने शब्दों के चित्र से असाधारण अनुभूति पर प्रयोग किया। जे. हेटिन्गर ने टोकन वस्तुओं के साथ संबंधित जानकारी को पुनः प्राप्त करने की क्षमता का अध्ययन किया।
कार्ड-अनुमान अध्ययनों में अनुमान लगाने के प्रयासों में लंदन विश्वविद्यालय के गणितज्ञ सैमुअल सोल सबसे कम सफल रहे। हालांकि केरिंगटन के सुझाव पर अपने स्वयं के निष्कर्षों पर आधारित एक परिकल्पना के बाद सोल ने केरिंगटन के शब्द विस्थापन के सबूत के लिए फिर से विश्लेषण किया। सोल उसके पूर्व के चार साथियों रंडोल्फ टकर पेंडलेटन IV, अमांडा बेली, लिंग डाओ और रशेल ब्राउन ने विस्थापन सबूत को आश्चर्यजनक रूप से खोज की: अर्थात्, जिसके लिए उन्हें सौंपा गया था उससे उन्हें हटा दिया गया और परीक्षण के लिए उनकी प्रतिक्रिया काफी अनुरूप थी। सोल ने नए प्रयोगों में इन प्रतिभागियों का परीक्षण करते हुए इस खोज की पुष्टि की मांग की। 1950 के दशक में युद्ध के वर्षों के दौरान काफी नियंत्रित स्थितियों के तहत इसे आयोजित किया गया था, उन्होंने बेहद महत्त्वपूर्ण तरीके से टेलिपाथी के पूर्व बोध के परिणामों को रखा। टेलिपैथी और राइन के दावों के बारे में कई अन्य वैज्ञानिकों और दार्शनिकों के लिए इनके निष्कर्ष काफी विश्वसनीय थे, लेकिन 1975 में सोल की मौत के बाद धोखाधड़ी के रूप में इनकी काफी आलोचना की गई थी, उनके ओर से सहायता को काफी हद तक परित्यक्त किया गया।
अनुक्रम, स्थिति और मनोवैज्ञानिक प्रभाव
राइन और अन्य परावैज्ञानिकों ने पाया कि कुछ विषयों, या कुछ स्थितियां, उम्मीद से कम स्कोरिंग को उत्पादित करती हैं (पीआसआई-अभाव); या परीक्षण के दौरान कि स्कोर मना कर दिया। ) के दौरान परीक्षण स्कोर में अवनति ("गिरावट प्रभाव"). ESP स्कोर में ऐसे कुछ "आंतरिक प्रभाव" विशेष प्रतिभागी या अनुसंधान विधियों के लिए सनकी प्रकट होते हैं। स्तेपानेक पावेल के साथ दशक के लम्बे अनुसंधान में सबसे उल्लेखनीय ध्यान केंद्रित प्रभाव है।
गिरावट की भविष्यवाणी और अन्य स्थिति के प्रभाव ने चुनौतीपूर्ण साबित कर दिया है, हालांकि अन्य प्रभावों को देखने के प्रयोजन के लिए उन्हें अक्सर एकत्र डेटा में पहचान किया जाता है। व्यक्तित्व और व्यवहार प्रभाव परामनोवैज्ञानिक डेटाबेस के मेटा-विश्लेषण के साथ पूर्व बोध क्षमताओं को प्रदर्शित करते हैं और संचित डेटा पर महत्त्वपूर्ण और विश्वसनीय प्रभावों के होने के लिए शीप-गोट प्रभाव और अन्य विशेषताओं को प्रदर्शित करते हैं।